Gemoedere loop hoog ná Senekal-gemeenskap nie Horner-moordverdagtes sien - AfriForum
Theo de Jager, direksievoorsitter van Saai.
Van die byna 1 000 toeskouers en ondersteuners.
Nog 'n spreker tydens die geleentheid.
Chaos het omstreeks twaalfuur by die landdroshof in Senekal uitgebreek waar die moordverdagtes van Brendin Horner (21) moes verskyn het.
Een van die toeskouers.
Mense het baie lank buite die hof gestaan en ook plakkate vertoon.
Jes de Klerk, 'n boer en koördineerder van die geleentheid.
Van die toeskouers.
Die DA was ook teenwoordig.
Duisende mense het na die dorp opgeruk om hul woede en misnoeë te kenne te gee.
'n Polisievoertuig is omgegooi.
Chaos het omstreeks twaalfuur by die landdroshof in Senekal uitgebreek waar die moordverdagtes van Brendin Horner (21) vlugtig verskyn het.
Horner, 'n plaasbestuurder van die Bloukruin Boerdery in Paul Roux, is Donderdagaand wreed deur vermeende veediewe vermoor. Hy is met 'n mes gesteek en het kop- en gesigbeserings gehad. Sy hande was ook stukkend geslaan soos wat hy homself teen sy aanvallers probeer verset het. Hulle het sy lyk aan 'n paal vasgemaak en die mes is op sy pet gekry.
Die wyse waarop hy om die lewe gebring is, het skokgolwe deur die land gestuur en honderde mense het vandag van sover as Pretoria, Johannesburg, die Wes-Kaap en KwaZulu-Natal gekom, om een boodskap oor te dra: "Genoeg is genoeg."
Mense het baie lank buite die hof gestaan en ook plakkate vertoon, terwyl gemeenskaps- en landbouleiers toesprake gelewer het.
Nadat dit duidelik geword het dat niemand die beskuldigdes, Sekwetje Mahlamba en Sekola Matlaletsa, gaan sien nie en dat die saak tot 16 Oktober uitgestel is, het 'n groep mense die hof binnegestorm. Skote is in die hofgebou gehoor, terwyl 'n polisievoertuig later buite omgegooi is en na bewering aan die brand gesteek is.
Roets het ook gesê daar moet voortgegaan word om druk op die regering te plaas en plaaslike en internasionale aksies teen plaasmoorde te hou. Voorts moet mense meer betrokke raak in hul gemeenskappe en hulself beter beveilig.
"Die mense is om dit sagkens te stel verby keelvol."
Roets het voorts gesê die wyse waarop nie net Brendin vermoor is nie, maar duisende ander boere in die land, dui op 'n tendens van terreur.
Anton Schutte, 'n boer van Senekal, het gesê hy is by die hof omdat hy ook in die omgewing boer en 'n boer is net soos die 'arme ou' wat doodgemaak is. "Dis onnodig. Ek is hier om ondersteuning aan sy familie te gee. Al ons boere wat hier is, is in 'n gevaarsone."
Piet Coetzer, 'n boer en ook betrokke by die Senekal Ruiterklub, sê hulle is "gatvol vir mense wat wit boere doodmaak."
Tommy Esterhuyse, voorsitter van Agri SA se sentrum van uitnemendheid vir landelike veiligheid, sê die bywoning deur duisende mense en voertuie is 'n duidelike bewys dat mense nou breekpunt bereik het. "'n Boer het my gebel wat dit as 'n kruitvat beskryf en die lont is nou baie kort… Ek is bevrees dit is die boodskap wat die regering nou moet kry."
Dr. Theo de Jager, voorsitter van Saai, die familieboerorganisasie, het gewys op 'n humanitêre krisis waarop afgestuur word.
"Horner se moord word nie net dwarsoor Suid-Afrika veroordeel nie, maar selfs in Europa en Noord-Amerika het dit opslae gemaak. Namate meer Engelse media oor die aard en omvang van plaasmoorde berig, word al ernstiger vrae gevra oor die humanitêre krisis, en die regering se hantering daarvan."
*Foto's deur Reint Dykema.
Post Tags:	#AfriForum#boere#Brendin Horner#plaasmoorde
"Ons is baie dankbaar teenoor AfriForum en dink dit is 'n baie goeie idee om Bethlehem as 'n Ankerdorp te…